РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  03

от заседание на Комисия ”Професионална квалификация,
информационни технологии и статистика” на ВСС,
проведено на 21.01.2014 г.

Днес, 21.01.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова 
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - главен експерт-юрисконсулт дирекция „Правна” и Мирослава Чирпъкова – системен администратор дирекция „Информационни системи”.

По т. 1 от дневния ред присъстваха:
Николай Николов и Любомир Атанасов – представители на Индекс България ООД и Димитринка Илиева – представител на Лирек БГ ООД.

1. ОТНОСНО: Среща с представители на Консорциум „Лирекс БГ" ООД - „Индекс-България" ООД относно следгаранционно поддържане на АИС „Бюра съдимост" през 2014 г.
Членовете на комисия “Професионална квалификация, информационни технологии и статистика” обсъдиха с представителите на Консорциум „Лирекс БГ" ООД - „Индекс-България" ООД сегашното състояние, проблемите и възможностите за бъдещо развитие на АИС „Бюра съдимост” и по-специално възможностите и етапите за преминаване към напълно централизирана система за издаване на свидетелства за съдимост. Консорциум „Лирекс БГ" ООД - „Индекс-България" ООД ще направят презентация пред членовете на комисията на разработените от тях Портал „Електронно правосъдие” и АИС”Разследване в МВР”.

2. ОТНОСНО: Писма от председателите на РС Сливница, РС Етрополе, РС Ихтиман и Софийски окръжен съд относно финансово обезпечаване на сключването на едногодишен договор за поддръжка на Системата за управление на съдебни дела с „Лайв Софт” ЕООД. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Сключването на договор за поддръжка на Системата за управление на съдебни дела, е целесъобразно.
2.2. Възлага на експертите от дирекция „ИС” да изготвят становище относно обхвата на поддръжката на Системата за управление на съдебни дела.
2.3. Изпраща решението на КПКИТС, ведно със становището на дирекция „ИС”, на комисия „Бюджет и финанси” на ВСС, по компетентност.

3. ОТНОСНО:  Писмо от председателя на Софийски окръжен съд относно Проект „Доизграждане и усъвършенстване на ЕИСПП и интегриране на ведомствените информационни системи с ядрото на ЕИСПП”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. В рамките на договора за поддръжка  на Системата за управление на съдебни дела  (по т.2 от настоящия протокол) да се включи и интеграцията с ядрото на ЕИСПП.

4. ОТНОСНО: Становища по предложенията за промени и изготвяне на указания при поставяне на индексите, отразяващи резултатите от инстанционната проверка от РС Монтана и РС Варна.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за обобщаване становищата от РС Монтана и РС Варна.

5. ОТНОСНО: Писмо от председателя на Окръжен съд гр. Варна, с приложено копие от протокол за извършена проверка в ОС Варна за спазване принципа за случайно разпределение на делата по програма Law Choice.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение писмото, с приложено копие от протокол за извършена проверка в ОС Варна за спазване принципа за случайно разпределение на делата по програма Law Choice.
5.2. Копие от протокола за извършена проверка в ОС Варна за спазване принципа за случайно разпределение на делата по програма Law Choice да се изпрати на Комисията по предотвратяване и установяване на конфликт на интереси и взаимодействие с ИВСС.
5.3. Резултатите от проверката да се включат в обобщения годишен доклад за случайното разпределение, по мярка 106 от актуализирания График на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност.

6. ОТНОСНО: Писма от председателите на Окръжен съд Кюстендил и Административен съд гр. Кюстендил относно прилагането на новата версия на Law Choice 4.0.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Да се изпрати отговор на председателите на Окръжен съд Кюстендил и Административен съд гр. Кюстендил, че в папката на делото следва да се прилага индивидуалния протокол по конкретното дело, протоколите за деня се събират и съхраняват в съда. 

7. ОТНОСНО: Писмо от Георги Милков – председател на Управителния съвет на Център на НПО в Разград с покана за среща във връзка с изготвяне на становище и експертиза за направените доработки на програмите Law Choice и АСУД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. На 27.01.2014 г., 15.30 ч., в сградата на Висшия съдебен съвет, да се организира среща на определените от професионалните и неправителствени организации, членуващи в Гражданския съвет към ВСС експерти за запознаване с необходимата информация и документи за започване на експертната оценка във връзка с изготвяне на становище и експертиза за направените доработки на програмите Law Choice и АСУД.
7.2. Да се уведомят за решението на комисията председателите на професионалните и неправителствени организации, членуващи в Гражданския съвет към ВСС.

8.ОТНОСНО: Искане от председателя на Районен съд гр. Пещера за закупуване на сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Искането от председателя на Районен съд гр. Пещера за предоставяне на средства за закупуване на сървър от среден клас на стойност до 8 000 лв., е целесъобразно.
8.2. Изпраща искането от председателя на Районен съд гр. Пещера на комисия „Бюджет и финанси” на ВСС, по компетентност.

9.ОТНОСНО: Искане от председателя на Административен съд София-град за закупуване на компютърна техника.
Част от поисканото от председателя на Административен съд София-град компютърно оборудване е за замяна на дефектирала техника и за нови работни места. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Искането от председателя на Административен съд София-град за предоставяне на средства, в рамките на утвърдените лимити, за закупуване на 20 броя компютърни конфигурации, 1 брой сървър, 10 броя принтери, 6 броя UPS и 1 брой суич, е целесъобразно.
9.2. Отклонява искането за закупуване на компютърни лицензи. Препоръчва на председателя на Административен съд София-град да се обърне към председателя на ВАС с молба за предоставяне на лицензи при възможност.
9.2. Изпраща искането от председателя на Административен съд София-град на комисия „Бюджет и финанси” на ВСС, по компетентност.
9.3. Отлага разглеждането на останалите искания от председателя Административен съд София-град, в съответствие с взетото решение по протокол  44 от 17.10.2012 г., т.3.

10.ОТНОСНО: Представяне на предложения за включване на дългосрочни цели в Проект за политики за управление на съдебната система.
Приложение: Извлечение от протокол № 1/13.01.2014 г. от заседанието на Временната комисия за изработване на Проект за политики за управление на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Румен Георгиев и Мария Кузманова да изготвят и представят предложения за включване на дългосрочни цели в Проект за политики за управление на съдебната система.

11.ОТНОСНО: Писмо от административния ръководител на Окръжна прокуратура гр. Стара Загора с приложени доклади за проведени семинари и обучения на прокурорите и следователите от ОП Стара Загора, за второто шестмесечие на 2013 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение писмото с приложени доклади за проведени семинари и обучения на прокурорите и следователите от ОП Стара Загора, за второто шестмесечие на 2013 г.

12.ОТНОСНО: Информация от Националния статистически институт за престъпления и осъдени лица 2012 г. на електронен носител.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема за сведение информацията от Националния статистически институт за престъпления и осъдени лица 2012 г. на електронен носител.

ДОПЪЛНИТЕЛНИ ТОЧКИ:

13.ОТНОСНО: Становище на проф. дмн Евгения Стоименова – БАН, относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема Становището на проф. дмн Евгения Стоименова – БАН, относно направените доработки в Law Choice, версия 4, съгласно решение на ВСС по протокол № 42/31.10.2013 г., т. 13.5.
13.2. Изпраща Становището на проф. дмн Евгения Стоименова – БАН до постоянните комисии на ВСС, за запознаване.
13.3. Да се поиска  от проф. дмн Евгения Стоименова – БАН  да изготви становище и по отношение на доработките в Автоматизираната система за управление на делата (АСУД).
13.4. Да се подготви проект на граждански договор с проф. дмн Евгения Стоименова – БАН.

14.ОТНОСНО: Проведено заседание на Групата на председателите на постоянните комисии на ВСС, на 20.01.2014 г., за отчитане на дейностите по Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. – декември 2013 г. 
Докладва Румен Георгиев по отношение на точките, които касаят КПКИТС:

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Да се актуализира информацията по точките, които касаят дейността на комисия ПКИТС.
14.2. Да се планират проверки относно спазването на принципа на случайното разпределение и публикуването на съдебните актове. 

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ